[{"text_idx": "#000000", "text": "Elkarretaratzea egin du mugimendu feministak, azken hilketa matxistak salatzeko"}, {"text_idx": "#000001", "text": "Donostiako Asanblada Feministak eta Asanblada Transbollomarikak elkarretaratzea egin zuen atzo, azken erailketa matxistak salatzeko. Bilbon atzo erail zuten emakumeari erantzunez egingo dute elkarretaratzea. Ohartu dutenez, beste emakume trans bat hilik azaldu da Bilbon, ibaian itota, eta indarkeria zantzuekin. gertaera argitzeko eskatu dute."}, {"text_idx": "#000002", "text": "Asteazkenean jakitera eman zenez, 44 urteko gizonezko batek 45 urteko emakume bat hil du Bilboko San Frantzisko auzoko taberna batean. Rebeca Huayta Huacan zuen izena emakumeak. 09:00etan, gizonezko batek Bilboko udaltzainei deitu zien telefonoz, hilketaren berri emanez eta erruduna bera zela aitortuz. Poliziak San Frantzisko auzoko Hilargi tabernara joan zirenean, emakumearen gorpua aurkitu zuten tabernako sukaldean, aiztoz eragindako zauriak zituela. Gizona ere han zegoen; atxilotu egin zuten, eta Ertzaintzak Miribilla auzoan duen polizia etxera eraman zuten."}, {"text_idx": "#000003", "text": "Emakunderen arabera, bost dira aurten indarkeria matxistak Euskal Herrian eraildako emakumeak."}, {"text_idx": "#000004", "text": "Donostiako azken berriak biltzen ditu hiru egunean behin.\nAstelehen, asteazken eta ostiraletan iristen zaizu posta elektronikora."}, {"text_idx": "#000009", "text": "Saioa hasten baduzu, HITZAkide izatearen abantailak baliatu ahal izango dituzu."}]